10.11.2017
Абҵарамза 12-13 рзы Науру Ареспублика Ахада Барон Вака усутә визитла Аҧсны Аҳәынҭқарра даҭаауеит.
Абҵарамза 12 рзы Рауль Ҳаџьымбеи Барон Вакеи аиҿцәажәарақәа мҩаҧыргоит. Аҩганктәи аусеицура аҭагылазаашьеи ҧхьаҟатәи аҧеиҧши ирылацәажәарц азгәаҭаны ирымоуп.
Науру Ареспублика Ахада напхгара зиҭо аделегациа иалоуп Апарламент адепутат, Агәабзиарахьчареи аҵареи рминистр Чармин Скотти, Апарламент адепутат,иҷыдоу анапынҵақәа рзы Ахада иабжьгаҩ Милтон Диуб, ЕАР аҟны Науру Ареспублика Есымшатәи ахаҭарнак Марлен Моузес.